open-index/open-wikipedia-markdown huggingface dataset:
Rund hals

En skjorte eller genser med **rund hals** (engelsk: *crew neck*) er en type t-skjorte, skjorte eller genser med runde halsringning og ingen krage, og bæres ofte med andre lag av klesplagg utenfor. Navnet "crew neck" dateres tilbake til 1939, og er oppkalt etter en type genser som ble brukt av roere.

I 1932 ble t-skjorter med rund hals lansert som et undertøy for å absorbere svette og forhindre hindre gnagsår fra skulderputer brukt i amerikansk fotball. I det amerikanske forsvaret var den amerikanske marinen første ute med å ta i brk t-skjorter med rund hals.

## Referanser
Paweł Wąsek

**Paweł Wąsek** (født 2. juni 1999) er en polsk skihopper.

Han representerte Polen under Vinter-OL 2022 i Beijing, hvor hans beste resultat var nummer 21 i stor bakke. I Vinter-OL 2026 tok han sølv sammen med Kacper Tomasiak i superlagkonkurransen.

## Referanser


## Eksterne lenker
*
Andrei Feldorean

**Andrei Feldorean** (født 13. april 2000) er en rumensk skihopper.

Han representerte Romania under Vinter-OL 2022 i Beijing, hvor hans beste resultat var nummer 50 i normalbakke. 

## Referanser


## Eksterne lenker
*
Giovanni Bresadola

**Giovanni Bresadola** (født 17. februar 2001) er en italiensk skihopper.

Han representerte Italia under Vinter-OL 2022 i Beijing, hvor hans beste resultat var nummer 35 i stor bakke. 

## Referanser


## Eksterne lenker
*
Århuskonvensjonen

**Århuskonvensjonen** ble signert den 25 juni 1998 i den danske byen Aarhus. Konvensjonen trådde i kraft den 30 oktober 2001. Per april 2023 hadde konvensjonen 47 parter, herunder EU, i tillegg til EUs medlemsland. Alle konvensjonens parter befinner seg i Europa og Sentral-Asia. Norge er part i konvensjonen.   

Århuskonvensjonen gir allmennheten rett til tilgang til informasjon, offentlig deltakelse og prosessrettigheter i beslutningsprosesser vedrørende saker som gjelder det lokale, nasjonale og grenseoverskridende miljøet. Konvensjonen fokuserer på samspillet mellom offentligheten og myndighetene.

Det er knyttet en egen komite til konvensjonen som ikke bare landene, men også borgere og ikke-statlige organisasjoner (NGO) kan klage til dersom landene ikke overholder sine forpliktelser etter konvensjonen.

Norge følger et dualistisk folkerettsprinsipp. Dette innebærer at internasjonale avtaler Norge er part i, må gjennomføres i norsk rett. Århuskonvensjonen er gjennomført i miljøinfomasjonsloven som trådde i kraft i 2004. 

## Referanser
Forbedret entitetrelasjonsmodell

**Forbedret entitetrelasjonsmodell** (**EER**) eller **utvidet entitetrelasjonsmodell** er en høynivå eller konseptuell konseptuell datamodell for design av databaser som er en utvidelse av den opprinnelige entitetrelasjonsmodellen brukt i design av databaser. 

Den ble utviklet for å mer presist gjenspeile egenskapene og begrensningene som finnes i mer komplekse databaser, for eksempel innen teknisk design og produksjon (CAD/CAM), telekommunikasjon, komplekse programvaresystem og geografiske informasjonssystemer.

## Oppbygning
Modellen inkluderer alle konseptene introdusert i entitetsrelasjonsmodellen. I tillegg inneholder den konseptene om underklasse og superklasse ("is-a"), sammen med begrepene spesialisering og generalisering. Videre introduseres begrepet om en uniontype eller -kategori som brukes til å representere en samling av objekter som er unionen av objekter av forskjellige entitettyper. Modellen inkluderer også egne diagrammer som er konseptuelle modeller for å representerere kravene til komplekse databaser.

### Underklasse og superklasse
En entitetstype Y er en undertype (underklasse) av en enhetstype X hvis og bare hvis hver Y nødvendigvis er en X. En underklasseentitet arver alle egenskaper og familieforhold av sin superklasseentitet. Denne egenskapen kalles attributt- og relasjonsarv. En underklasseenhet kan ha sine egne spesifikke attributter og relasjoner (sammen med alle attributtene og relasjonene den arver fra superklassen). Et vanlig superklasseeksempel er en kjøretøy-superklasse sammen med underklassene til bil og lastebil. Det er en rekke felles attributter mellom en bil og en lastebil som vil være en del av superklassen, mens attributtene som er spesifikke for en bil eller en lastebil (for eksempel maks nyttelast, lastebiltype, og så videre) vil utgjøre to underklasser.

## Verktøy
* MySQL Workbench tilbyr opprette, redigere og eksporte EER-modeller. Modellene kan eksporteres til PNG og PDF for deling og bruk i presentasjoner.
* Skipper et et program hvor man kan opprette, importere og eksportere fra objektrelasjonell avbildings (ORM) -skjemadefinisjoner til redigerbare EER-modeller.
* SAP PowerDesigner er et komplekst verktøy for modellering og transformering av ulike modeller.

## Se også
* Objektrelasjonell database
* Endringstreg dimensjon
* Strukturert type, sammensatt brukerdefinert datatype i SQL

## Referanser
Radek Rýdl

**Radek Rýdl** (født 15. juli 2001) er en tsjekkisk skihopper.

Han representerte Tsjekkia under Vinter-OL 2022 i Beijing, hvor hans beste resultat var nummer 47 i stor bakke. 

## Referanser


## Eksterne lenker
*
Anton Kortsjuk

**Anton Kortsjuk** (født 4. august 2004) er en ukrainsk skihopper.

Han representerte Ukraina under Vinter-OL 2022 i Beijing, hvor hans beste resultat var nummer 52 i normalbakke. 

## Referanser


## Eksterne lenker
*
Zhen Weijie

**Zhen Weijie** (født 16. oktober 2003) er en kinesisk skihopper.

Han representerte Kina under Vinter-OL 2022 i Beijing, hvor han ble nummer 11 i lagkonkurransken. 

## Referanser


## Eksterne lenker
*
Klimadommen

**HR-2020-2472-P**, ofte omtalt som **Klimadommen**, er en sivilrettslig dom avsagt av Norges Høyesterett i plenum i 2020.

## Saken
Dommen gjaldt gyldigheten av en kongelig resolusjon fra 2016 som tildelte utvinningstillatelser til 40 blokker i Barentshavet. Vedtaket førte til at en rekke norske miljøorganisasjoner reiste søksmål mot staten. Saksøkerne anførte primært at vedtaket var i strid med Grunnlovens § 112 («miljøparagrafen»).

## Lavere rettsinstanser
Saksøkerne tapte i både tingretten og lagmannsretten.

## Høyesteretts avgjørelse
Elleve av dommerne i Høyesterett kom til at vedtaket ikke var ugyldig. Mindretallet på fire dommere mente på sin side at vedtaket var for dårlig utredet sett i lys av en tolkning av Grunnloven § 112 og EØS-rettens krav, og at dette utgjorde saksbehandlingsfeil som må medføre at vedtaket kjennes ugyldig.

Dommen er avsagt av Høyesterett i plenum, og anses dermed som et viktig prejudikat i statsforfatningsretten. Høyesterett behandler rekkevidden av rettighetsbestemmelsene som ble tilført Grunnloven under grunnlovsreformen i 2014, så vel som forholdet mellom den dømmende og den lovgivende makt i miljøsaker. På dette grunnleggende punktet var dommen enstemmig. Dommen er således viktig for hvordan maktfordelingsprinsippet forstås i Norge.

## Referanser
Amund Sylling

**Amund Sylling** (1873–1954) var en gårdsbruker, sersjant og Liers ordfører (H) i perioden 1929–1934.

I 1896 startet han ved Feltartilleriets Underoffiserskole, og ble deretter yrkesmilitær. Han avanserte til kommandersersjant, som var graden han hadde da han forlot militæret i 1918.

I 1904 kjøpte han gården Øksne. Gården hadde vært sognets fattiggård, men institusjonen ble nedlagt da Frogner Pleiehjem ble bygget. Sylling renoverte de eksisterende gårdsbygningene, og bygde nye uthus på gården.

I 1910 ble han valgt inn i Lier herredstyre for første gang, som kandidat for Høyre. Han stilte ikke som kandidat ved neste valg, men fra 1926 til 1936 satt han på nytt i herredsstyret. Han var ordfører fra 1929 til 1934. 

Utenfor politikken var han medlem av Lier Sparebanks styre fra 1927, og formann i Lier Hagebruksforening frem til 1924. 

Amund Sylling var gift med Helga Sylling (1880–1958), som var fra Lier. Sammen fikk de tre døtre og to sønner i perioden 1905–1919.

## Referanser
Klimaloven

**Lov om klimamål** (også kalt **Klimaloven**) er en norsk lov som trådde i kraft i 2018. Loven angir Norges nasjonale klimamål.  

Lovens § 3 fastsetter at Norge skal ha som mål å kutte sine klimagassutslipp med mellom 50 og 55 prosent innen 2030.

Lovens §&nbsp;4 fastsetter at innen 2050 skal Norge bli et lavutslippssamfunn; bestemmelsen definerer et lavutslippssamfunn som«*et samfunn hvor klimagassutslippene, ut fra beste vitenskapelige grunnlag, utslippsutviklingen globalt og nasjonale omstendigheter, er redusert for å motvirke skadelige virkninger av global oppvarming som beskrevet i [[Parisavtalen]] 12. desember 2015 artikkel 2 nr. 1 bokstav a.*»Videre fastsetter loven at Norge skal kutte sine utslipp i 2050 med mellom 90 og 95 prosent jamført med nivået i 1990.

Loven inneholder ikke beskrivelser av hvordan Norge skal nå disse målene, men fastsetter i §&nbsp;6 at regjeringen skal redegjøre i sin årlige budsjettproposisjon for Stortinget hvordan disse målene kan nås jf. § 6.

## Referanser
Hypetraxx

**Hypetraxx** var et tysk trance/Techno band som eksisterte fra 1996 til 2004 og bestod av Cengiz Özmaden, Frank Kuchinke og Jesse B. Foerster. 

Badet hadde to hiter "See the Day" og "The Darkside" fra album Tales from the Darkside i år 2000.
## Diskografi
### Album
* 2000 – *[[Tales From the Darkside (musikalbum)|Tales From the Darkside]]*

### Singlar
* 1996 – "Do U Love Me?"
* 1996 – "Whop Your Body"
* 1999 – "Interceptor"
* 1999 – "The Darkside"
* 2000 – "See the Day"
* 2001 – "Paranoid"
* 2002 – "Send Me An Angel"
* 2003 – "Ich Bin So"
* 2003 – "The Promiseland"
* 2004 – "Dead Or Alive"

## Eksterne lenker
*
666 (musikkgruppe)

**666** er et tysk Trance-prosjekt skapt av Thomas Detert og Mike Griesheimer. Tekstane til sangene deres er på en blanding av engelsk og spansk og har ofte djevelen som tematikk. Debutalbumet deres, *Paradoxx*, kom ut i 1998.

I Norge har 666 hatt flere kjente singler, m.a. Paradoxx (1998), Amokk (1998), Diablo (1998) og Alarma! (1998). Alle disse er fra debutalbumet. *Supa-Dupa-Fly* blir brukt som åpningsscenen fra episoden «Idrett eller krimminalitet?» til den norske dramaserie *[[Kids in Crime]]*.

## Album

## Eksterne lenker
*
Daniil Serokhvostov

**Daniil Ruslanovitsj Serokhvostov** (russisk: Даниил Русланович Серохвостов, født 4. april 1999) er en russisk skiskytter.

Han representerte ROC under Vinter-OL 2022 i Beijing, hvor hans beste resultat var nummer 18 på sprinten. 

## Referanser


## Eksterne lenker
*
Harald Saue

**Harald Kristensen Saue** (født 1876 i Lier, død 26. desember 1958 i Våle), var en stortingsmann, gårdsbruker, sersjant og ordfører i Lier kommune fra 1923 til 1928 og deretter fra 1940 til 1945. Han var sønn av Christen Nilsen Saue (født. 1844 på Egge) og Regine Hansatter Saue (1849–1938). Saue var en av grunnleggerne av Bondepartiet i Buskerud, og stortingsmann for Bondepartiet i tre perioder. Han hadde også en rekke tillitsverv innen de faglige bondeorganisasjoner, og var i sin tid også formann i Buskerud Landbruksselskap, formann i Stortingets militærkomité, og viseformann i hovedkomiteen for Drammensutstillingen i 1930.

## Saue gård
I 1905 overtok han det nordre bruket ved Saue gård etter sine foreldre. Harald var i første omgang gift med Ingebjørg Eriksrud som døde i 1937, med henne fikk han sønnen, Torbjørn (født. 1900). Annen gang giftet han seg med Hjørdis Rustad (født. 1898 i Kristiansand). Saue bygde i 1906 et fjøs på gården, deretter i 1912 bygde han uthus og i 1916 bygde han en sidebygning. Han drenerte også eiendommen og plantet frukthage. Etter Haralds død i 1958 overtok sønnen hans, Torbjørn bruket i 1959.

## Saues rolle under andre verdenskrig
Harald Saue valgte i okkupasjonstiden å melde seg inn i Nasjonal Samling, og ble innsatt av NS-myndighetene som Liers ordfører. Han ble den 25. februar 1946, idømt 6 års straffarbeid og rettighetstap ved Eidsivatings lagmannsrett, 1. oktober 1948 ble han benådet.

## Referanser
Demenskoret

**Demenskoret** er en norsk dokumentar- og realityserie som gikk på NRK i 2023. I serien blir det satt sammen et sangkor hvor alle medlemmene har demens. Serien følger koret fram mot målet som er en konsert på Chat Noir, og forsøker å vise den positive effekten musikk har på personer med demens. Ingrid Gjessing Linhave var programleder for serien mens Kim Wigaard var dirigent for koret. Serien er basert på BBC-serien *Our dementia choir*. Etter at serien hadde premiere, ble det startet lignende demenskor flere steder i Norge.

Under Gullruten 2023 vant koret publikumsprisen mens serien fikk fagprisen for beste regi enkamera - reality ved  og . Den var også nominert i klassen beste karakterdrevne dokumentarserie, mens Ingrid Gjessing Linhave var nominert i klassen beste programleder – underholdning og kormedlem Jan Runar Eliassen i klassen årets nye deltaker.

## Priser og nominasjoner

## Referanser


## Eksterne lenker
*
Ahead of Their Time

***Ahead of Their Time*** er et konsertalbum av Frank Zappa sammen med The Mothers of Invention. Albumet ble innspilt ved the Royal Festival Hall i London 25. oktober 1968, og utgitt i 1993 på CD av Barking Pumpkin. Albumet ble gjenutgitt av Rykodisc i 1995.

## Opptredener
Den første delen av CD-settet er en engangs-opptreden, i etterkant titulert *Progress?*, og inneholder deltakelse fra medlemmer av BBC Symphony Orchestra. Deler av denne opptredenen havnet på samlealbumet *Mystery Disc* og hadde tidligere blitt utgitt som en del av samleboksen *The Old Masters* og på Honker Home Video-utgivelsen av filmen *Uncle Meat*. Mye av humoren og fortellingen i stykket er tapt for den vanlige lytter på grunn av primitive innspillingsteknikker og den visuelle humoren, noe som krevde en omfattende forklaring av Zappa på album-coveret.

Ifølge Zappas notater på albumcoveret, er dette en grei utgivelse, «men er ikke den beste av Mothers av Inventions opptredener fra 1968». Andre redigeringer av låter fra den andre delen av opptredenen («The Orange County Lumber Truck«» og «Prelude to the Afternoon of a Sexually Aroused Gas Mask») ble opprinnelig utgitt på *[[Weasels Ripped My Flesh]]* i 1970.

## Sporliste
Alle spor komponert og arrangert av Frank Zappa.

***Progress?***
: 1. «Prologue» (3:07)
: 2. «Progress?» (4:44)
: 3. «Like It or Not»  (2:21)
: 4. «The Jimmy Carl Black Philosophy Lesson» (2:01)
: 5. «Holding The Group Back» (2:00)
: 6. «Holiday in Berlin» (0:56)
: 7. «The Rejected Mexican Pope Leaves the Stage»  (2:55)
: 8. «Undaunted, the Band Plays On» (4:34)
: 9. «Agency Man» (3:17)
:10. «Epilogue» (1:52)

***Konsertopptak fra 1968 (originalalbum i parentes)***
: 11. «King Kong» (*[[Uncle Meat]]*) (8:13)
: 12. «Help, I'm a Rock» (*[[Freak Out!]]*) (1:38)
: 13. «Transylvania Boogie» (*[[Chunga's Revenge]]) (3:07)
: 14. «Pound for a Brown» (*Uncle Meat*) (6:50)
: 15. «Sleeping in a Jar» (*Uncle Meat*) (2:24)
: 16. «Let's Make the Water Turn Black» (*We're Only in It for the Money*) (1:51)
: 17. «Harry, You're a Beast» (*We're Only in It for the Money*) (0:53)
: 18. «The Orange County Lumber Truck (Part I)» (*Weasels Ripped My Flesh*) (0:46)
: 19. «Oh No» (*Lumpy Gravy*) (3:22)
: 20. «The Orange County Lumber Truck (Part II)» (*Weasels Ripped My Flesh*) (10:36)

== Personell ==
* [[Frank Zappa]] – gitar, sang
* Ian Underwood – altsaksofon, piano
* Bunk Gardner – tenorsaksofon, klarinett
* Jim «Motorhead» Sherwood – baritonsaksofon, tamburin
* [[Don Preston]] – elektrisk piano, merkelige lyder
* [[Jimmy Carl Black]] – trommer, sang
* Art Tripp – trommer, rytmeinstrumenter
* Medlemmer av [[BBC Symphony Orchestra]]

== Eksterne lenker ==
* [https://www.allmusic.com/album/ahead-of-their-time-mw0000618421|*Ahead of Their Time* på Allmusic]
* [https://www.discogs.com/release/746225-Zappa-Mothers-Of-Invention-Ahead-Of-Their-Time|*Ahead of Their Time* på Discogs (CD)]
* [https://www.amazon.com/dp/B009QKMJ36/ref=sr_1_2?keywords=Ahead+Of+Their+Time&qid=1682930846&sr=8-2|*Ahead of Their Time'' på Amazon]
Aigen-Schlägl

**Aigen-Schlägl** er en kommune i den østerrikske delstaten Oberösterreich. Kommunen ble grunnlagt i 2015 etter en sammenslåing av de selvstendige kommunene  Aigen im Mühlkreis og Schlägl. Sentralt i byen finnes Stift Schlägl.

## Referanser
Stift Schlägl

**Stift Schlägl** er et abbedi i premonstratenserordenen i Aigen-Schlägl i Mühlviertel i den østerrikske delstaten Oberösterreich. Det ble grunnlagt i 1218 som etterfølger til et cistercienserkloster.

Klosterets bryggeri, *Stiftsbrauerei Schlägl* ble grunnlagt i 1580. 

## Referanser
Kristin Ven Bruusgaard

**Kristin Ven Bruusgaard** (født 1981) er en norsk statsviter som er sjef for Etterretningsskolen.

Hun har en ph.d. fra King’s College London og en master of arts fra Georgetown University.

Bruusgaard har vært postdoktor ved Institutt for statsvitenskap ved Universitetet i Oslo og stipendiat ved Institutt for forsvarsstudier. Hennes forskning knytter seg til kjernevåpenstrategi, Russland og europeisk sikkerhet.

Hun ble i 2021 tildelt Amos Perlmutter Prize for artikkelen «Russian nuclear strategy and conventional inferiority» publisert i *[[Journal of Strategic Studies]].*

## Utgivelser
* Bruusgaard, Kristin Ven (2021), “The Stickiness of Strategy: Soviet and Russian Nuclear Doctrine”, i Nuno Monteiro and Fritz Bartels (red.) *Before and After the Fall: World Politics and the End of the Cold War*, Cambridge University Press.
* Bruusgaard, Kristin Ven og Målfrid Braut-Hegghammer (2021), «Rolfs strategiske forskningsgjerning: Fra Nordområdene til Net Assessment», i Helge Ø. Pharo mfl. (red.) *Historiker, strateg og brobygger. Festskrift til Rolf Tamnes 70 år*. Oslo: Pax Forlag.
* Ven Bruusgaard, K. (2016). Russian strategic deterrence. *Survival*, 58(4), 7-26. https://doi.org/10.1080/00396338.2016.1207945
* Åtland, K., & Ven Bruusgaard, K. (2009). When security speech acts misfire: Russia and the Elektron incident. *Security dialogue*, 40(3), 333-353.
* Ven Bruusgaard, K. (2021). Russian nuclear strategy and conventional inferiority. *Journal of Strategic Studies*, 44(1), 3-35.
* Bruusgaard, K. V. (2014). Crimea and Russia's strategic overhaul. *The US Army War College Quarterly: Parameters,* 44(3), 10.
* Bruusgaard, K. V. (2021). Russiske kjernefysiske styrker. *Nordisk Østforum*, 35, 117-119.
* Bruusgaard, Kristin Ven and Jackie A. Kerr, (2020) “Old and New Sources of Crisis Instability in the New Information Ecosystem”, in Harold Trinkunas, Herb Lin and Ben Loehrke (Eds.) *Three Tweets to Midnight. Effects of the Global Information Ecosystem on the Risk of Nuclear Conflict,* Hoover Institution Press

## Referanser


## Eksterne lenker

*
Kai-Håkon Carlsen

**Kai-Håkon Carlsen** (født 3. januar 1946 i Moss, død 15. september 2021 i Oslo) var en norsk lege og professor ved Universitetet i Oslo (UiO).

Etter medisinstudium ved UiO var han turnuskandidat på Stord og i Ål og senere overlege ved barneavdelingen på Ullevål sykehus. Deretter var han avdelingsoverlege ved Voksentoppen senter for astma, allergi og lungesykdommer. Carlsen ble dr. med. i 1988 med en avhandling om sammenhengen mellom virusinfeksjoner og astma hos barn. I 1992 ble han professor II i idrettsmedisin ved Norges idrettshøgskole og i 2002 professor I i barnesykdommer ved UiO. Han publiserte over 300 forskningsartikler og veiledet nærmere 25 kandidater til den medisinske doktorgrad (dr.med.).

Carlsen var en av nestorene i pediatrisk lungemedisin nasjonalt og internasjonalt og hadde en rekke nasjonale og internasjonale tillitsverv, blant annet som leder for kvalitetssikringsavdelingen i Den norske legeforening, leder for Paediatric Assembly of the European Respiratory Society (ERS). Han ledet også European Respiratory School og var leder av Norsk forening for allergologi og immunpatologi, en forening hvor han også ble utnevnt til æresmedlem. 

## Referanser
Arash Ashtiani

**Arash Ashtiani** (født 1983) er en iransk filmregissør og skuespiller, utdannet ved London Film School. Kortfilmen *Only Sound Remains* som var Ashtianis avgangsfilm, ble nominert til British Academy Film Awards i kategorien kortfilm i 2012.

I 2022 hadde han rollen som journalisten Sharifi i den danske spillefilmen *[[Holy Spider]]*. Året etter mottok han Robertprisen for årets mannlige birolle for sin innsats.

## Referanser

 
 
 

 


## Eksterne lenker
*
Sanden Hotell

**Sanden Hotell** ligger i Hokksund i Øvre Eiker, Buskerud fylke, og ble åpnet i 1933.

Hotellet ligger ved riksvei 350, på østsiden av Hokksund bru, i Storgata 1 i Gamle Hokksund like ved Nøstetangen norsk glassmuseum.

Sanden Hotell har vært i familien Sandens eie fra 1933 og frem til i dag med unntak av perioden fra 1991 til 2006. I dag er det Roar Sanden som driver hotellet som har 19 rom, restaurant og som også har selskapslokale med plass til 80 personer og en ute-sene hvor det holdes konserter.

Før det var hotell her var det et garveri. Gunvor og Olav Sanden kjøpte lokalet og bygget det om til hotell som åpnet i 1933. Den 26. oktober 1944 beleiret tyske soldater hotellet for å benytte det som hovedkvarter i Hokksund, Olav Sanden som var motstandsmann ble ført ned i potetkjelleren og henrettet. Hans kone og deres to barn ble arrestert og ført til fangeleiren Grini. Etter krigen drev Gunvor Sanden hotellet frem til sønnen overtok.

Ragnhild og Asbjørn Sanden overtok hotellet på midten av 50-tallet. De bygget om hotellet to ganger, først på 1960-tallet og senere på 1980-tallet.

## Referanser
Peter Hugh Brown

**Peter Hugh Brown** CSsR (født 9. november 1947 i Christchurch i New Zealand) er en nyzealandsk katolsk ordensgeistlig fra redemptoristordenen og emeritert biskop av bispedømmet Samoa-Pago Pago på Amerikansk Samoa i Stillehavet.
## Liv og virke
Peter Brown ble presteviet 19. desember 1981 av biskopen av Christchurch, Brian Patrick Ashby.
### Biskop av Samoa-Pago Pago
Den 31. mai 2013 utnevnte pave Frans ham til biskop av Samoa-Pago Pago. Han ble bispeviet av den apostoliske nuntius erkebiskop Martin Krebs den 22. august samme år. Medkonsekrerende var hans forgjenger som biskop av Samoa-Pago Pago, John Quinn Weitzel, og biskopen av Hamilton i New Zealand, Denis George Browne.

Den 29. april 2023 innvilget pave Frans hans alderbetingede avskjedssøknad. Han ble etterfulgt av sin koadjutorbiskop, Kolio Etuale.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop Martin Krebs (1956- ) *2008
* Biskop *Peter Hugh Brown* (1947-) *2013

## Referanser
Ditte & Louise (TV-serie)

***Ditte & Louise*** er en dansk komiserie fra DR1. Serien ble skrevet og utviklet av Ditte Hansen og Louise Mieritz. Den ble sendt i 2015–2016 og ble etterfulgt av kinofilmen *[[Ditte & Louise (film)|Ditte & Louise]]*.

Serien gikk i to sesonger, hver med åtte episoder. Begge sesongene er regissert av Niclas Bendixen.

## Medvirkende
* Ditte Hansen – Ditte
* Louise Mieritz – Louise
* Henrik Vestergaard – Thomas
* Sasha Sofie Lund – Tilde
* Solbjørg Højfeldt – Inger, Louises mor
* Viggo Korf-Hansen – Bjørn
* Henrik Noél Olesen – Arnold
* Jakob Cedergren – Sebastian
* Jesper Christensen – Ib

I tillegg har serien en lang rekke gjesteopptredener, blant annet fra Trine Dyrholm, Iben Hjejle, Lars Mikkelsen, Mia Lyhne, Joachim B. Olsen, samt Keld og Hilda Heick.

## Priser
Serien mottok Robertprisen for årets korte TV-serie i 2016 og 2017. I tillegg fikk 
Louise Mieritz Robertprisen for årets kvinnelige hovedrolle – TV-serie i 2017. Første sesong av serien ble kåret til beste komedie under Nordiske seriedager Awards i 2016.

## Referanser

 
 
 
 


## Eksterne lenker
*
VM i friidrett innendørs 1987 – 60 meter menn

**60 meter for menn** ved **[[VM i friidrett innendørs 1985]]** ble avholdt i  i Indianapolis i USA 6. og 7. mars 1987. 

Ben Johnson fra Canada vant opprinnelig gullmedaljen på tiden 6,41 som ville vært verdensrekord, men han ble diskvalifisert i september 1989 etter at han innrømmet bruk av steroider mellom 1981 og 1988.

## Resultater
### Forsøksheat
De to første i hvert heat (Q) og de fire raskeste ellers (q) kvalifiserte seg til semifinalene.

### Semifinaler
De fire første i hver semifinale (Q) kvalifiserte seg direkte til finalen.

### Finale
Resultatene var som følger:

## Referanser
Anders Thomas Jensen

**Anders Thomas Jensen** (født 1972) er en dansk filmregissør og manusforfatter. Han fikk sitt internasjonale gjennombrudd med kortfilmen *Valgaften* fra 1998, som mottok en Oscar for beste kortfilm året etter. 

Siden har han skrevet flere manus til danske kortfilmer og spillefilmer og
samarbeidet med Susanne Bier, Lone Scherfig og Søren Kragh-Jacobsen. Han skrev blant annet manus til Susanne Biers film *[[I en bedre verden]]* fra 2010, som vant Oscar for beste internasjonale film i 2011. I 2000 debuterte han som spillefilmregissør med filmen *[[Blinkende lykter]]*. 

## Filmografi

* *Hvileløse hjerte* (1996), manus
* *Davids bog* (1996), manus
* *Ernst & Lyset* (1996), regi og manus
* *Café Hector* (1996), manus
* *De nye lejere* (1996), manus
* *Wolfgang* (1997), regi og manus
* *Valgaften* (1998), regi og manus
* *Nøglebørn* (1998), manus
* *Baby Doom* (1998), manus
* *[[Albert og jakten på den grønne diamant]]* (1998), manus
* *The Funeral* (1999), manus
* *En sjælden fugl* (1999), manus
* *[[Mifunes siste sang]]* (1999), manus
* *[[I Kina spiser de hund]]* (1999), manus
* *Zacharias Carl Borg* (2000), manus
* *The King Is Alive* (2000), manus
* *Dykkerne* (2000), manus
* *Blinkende lykter* (2000), regi og manus
* *Grev Axel* (2001), manus
* *Fukssvansen* (2001), manus
* *Gamle mænd i nye biler* (2002), manus
* *[[Elsker deg for evig]]* (2002), manus
* *[[Wilbur Wants to Kill Himself]]* (2002), manus
* *[[De grønne slagtere]]* (2003), regi og manus
* *Skagerrak* (2003), manus
* *Rembrandt* (2003), manus
* *[[Brødre (2004)|Brødre]]* (2004), manus
* *Vet hard* (2005), manus
* *Solkongen* (2005), manus
* *[[Adams æbler]]* (2005), regi og manus
* *Mørke* (2005), manus
* *Efter brylluppet* (2006), manus
* *Sprængfarlig bombe* (2006), manus
* *Til døden os skiller* (2007), manus
* *Hvid nat* (2007), manus
* *Begravelsen* (2008), manus
* *The Duchess* (2008), manus
* *Den du frygter* (2008), manus
* *Ved Verdens Ende* (2009), manus
* *I en bedre verden* (2010), manus
* *Den skaldede frisør* (2012), manus
* *Alle for to* (2013), manus sammen med Mick Øgendahl
* *The Salvation* (2014), manus
* *[[Mænd og høns]]* (2014-2015), regi og manus
* *Skammerens Datter* (2015), manus
* *The Dark Tower* (2017), manus 
* *[[Ser du månen, Daniel (film)|Ser du månen, Daniel (film)]]* (2019), manus 
* *[[Rettferdighetens ryttere]]* (2020), regi og manus 
* *Marcoeffekten* (2021), konsulent 
* *[[Bastarden]]* (2023), manus sammen med Nikolaj Arcel
* *[[Den siste viking (film fra 2025)|Den siste viking]]* (2025), regi og manus

## Priser (utvalg)
* 1999: Oscar for beste kortfilm
* Robertprisen: Jensen har vunnet Robertprisen for årets manuskript fire ganger; for *Brødre* i 2005, *Adams æbler* i 2006, *Skammerens datter* i 2016 og for *Ser du månen, Daniel* i 2020. (De to siste i kategorien årets tilrettelagte manuskript).
* 2003: Æres-Bodil 

## Referanser

 
 
 
 
 


## Eksterne lenker
*
Sikteforstørrer

En **sikteforstørrer** viser vanligvis til et optisk teleskop som kan brukes sammen med ikke-forstørrende optisk sikter med parallelle kollimerte retikler, altså sikter av typen reflekssikte eller holografisk sikte (men ikke prismesikte). Det ikke-forstørrende siktet og forstørreren utgjør da sammen i praksis et kikkertsikte. Sikteforstørrer til rødpunktsikte har vært en del av tilleggsutrustningen til HK416 i det norske forsvaret. De er ofte 3 ganger forstørrelse, men kan variere fra 2-6×. Slike sikteforstørrere er ofte montert i en montasje som kan vippes til siden slik at man kan velge hvorvidt forstørreren skal brukes etter behov. Forstørrelsen kan spesielt være nyttig mot mål som er vanskelige å få øye på. Når forstørreren brukes må skytteren i likhet med et vanlig kikkertsikte ta hensyn til øyeavstand og parallakse.

**Sikteforstørrer** kan også vise til en annen type optisk utstyr som settes *foran* et ekisterende kikkertsikte for å øke (eller minske) forstørrelsen. For eksempel kan en 2x forstørrer av slik type omforme en 1-6x kikkert til en 2-12x kikkert.

## Referanser
Cara al Sol

«**Cara al Sol**» er kjenningsmelodien til Falange Española de las JONS, det spanske falangistpartiet. Melodien ble komponert av Juan Tellería. Teksten ble skrevet av José Antonio Primo de Rivera i desember 1935.

Etter at Spania gikk over til å bli demokrati etter Francisco Franco, har sangen forblitt assosiert med høyreekstremisme og fascisme.

## Referanser
USA under VM i friidrett innendørs 1987

**[[USA]]** deltok i VM i friidrett innendørs 1987 fra 6. til 8. mars 1987 i Indianapolis, Indiana i USA.

## Medaljevinnere (ufullstendig)

## Referanser


## Eksterne lenker
*GBR Athletics
*Athletics Australia
Kalbakkbrua

**Kalbakkbrua** er en tørrmurt steinhvelvsbru på Kalbakken i Oslo. Brua ble oppført i 1790-åra i grefsensyenitt der Den trondhjemske kongevei krysset Alnaelva. Brua ligger i enden av den kommunale Kalbakkveien og danner overgangen til Rasmusbakken som sammen med Pastor Blaauws vei utgjør den gamle traseen for Trondheimsveien. Brua er sammen med Lja bru de to eneste bevarte bruene av typen i Oslo, blant de eldste bevarte i landet, og viktige tekniske kulturminner som forteller en del av vår samferdselshistorie. Brua ble fredet av Riksantikvaren i 1998. I fredningsvedtaket blir det opplyst at brua er oppgradert ved at det i 1970 ble injisert mørtel i fugene, i 1978 ble kjørebanen hevet 40 cm og i 1995 ble det støpt en 25 cm armert betongplate over brua. 

## Referanser


## Litteratur
*

## Eksterne lenker
* 
*
Atlantis: The Lost Empire (videospill)

***Atlantis: The Lost Empire*** er et action-eventyrspill til PlayStation og Windows fra 2001 utviklet av Eurocom. Det er basert på Disney-filmen **.

## Handling
Den unge Milo blir tilkalt til villaen til professor Whitmore, en ekspert på arkeologi og eldgamle sivilassjoner. Milo oppdager at han og professoren deler en lidenskap for å studere forsvinningen av den gamle byen Atlantis som skal ha sunket i havets dyp. Professoren viser ham en relikvie fra "Den gamle hyrdens dagbok" og Whitmore ønsker at Milo skal reise sammen med resten av mannskapet på ubåten Ulysses, på leting etter den tapte byen Atlantis. Når Milo ankommer Atlantis møter han urbefolkningen Kida, som bærer en amulett som inneholder meldinger fra de eldgamle åndene til Atlantis. Samtidig som Milo opplever en rekke eventyr i den fremdeles blomstrende byen, har Whitmores ekspedisjon til hensikt å stjele Atlantis rikdommer.

## Referanser


## Eksterne lenker
*
Aliens Versus Predator: Extinction

***Aliens Versus Predator: Extinction*** er et sanntidsstrategispill til PlayStation 2 og Xbox som kom ut i 2003.

## Handling
En gang i fremtiden har mennesker kolonisert en planet kalt LV-742, hvor de oppdager en bikube med romvesen som har ligget i dvale på planeten. Bikuben utsletter den første kolonien, men blir nesten ødelagt av menneskelige soldater ett par år senere. Etter hvert som konflikten mellom soldatene og romvesenene vokser, lander en klan av rovdyr på den samme planeten for å bevise seg for deres egne ledere. Disse rovdyrene kommer raskt i konflikt med begge artene, når de forsøker å skaffe trofeer fra mektige krigere.

Bikuben på LV-742 får enda en dronning, og det blir oppdaget at Weyland-Yutani Corporation har laget en modifisert versjon av den fremmede arten - som blir kalt K-serien. I mellomtiden må Predators også konkurrere mot andre rivaliserende klaner.

## Referanser


## Eksterne lenker
*
Alien Trilogy

***Alien Trilogy*** er et førstepersonsskytespill til PlayStation, Sega Saturn og MS-DOS som kom ut i 1996. Spillet er basert på den første *[[Alien]]*-filmen.

Spillet tar for seg en rekke elementer fra Alien-filmserien, og består av til sammen 30 forskjellige nivåer.

## Handling
I rollen som Ellen Ripley opplever spilleren en historie som er løst avledet fra Alien-filmene. Ellen Ripley blir sendt til planeten «LV-426» for å gjenopprette kontakten med en koloni der.

Men hele området har blitt infisert av romvesener, og Ripley må deretter reise gjennom hele denne infiserte kolonien og fengselsanlegget. Til slutt kommer spilleren frem til det havarerte romvesen-skipet, for å ødelegge alle romvesenene og endelig komme seg unna.

## Referanser


## Eksterne lenker
*
Rekorden

***Rekorden*** er en kortfilm fra  laget av Qvisten Animation for NRK. Filmen hadde premiere på NRK 1 og NRK Super julaften 2022, som en del av kortfilmantologien *[[Snøbarnas juletime]]*.

## Handling
Emanuel Desperados har bakkerekorden i Flåklypabakken, denne forsøker Solan å slå. Ludvig blir med, og er bekymret for at Solan skal jukse – det største sviket mot julefreden.

## Referanser


## Eksterne lenker
*
D-VM i ishockey for menn 2000

**[[Ishockey-VM 2000|D-VM i ishockey for menn 2000]]** var det fjerde nivået i VM-hierarkiet. Turneringen ble arrangert i Reykjavík på Island fra 10. til 16. april 2000. Kampene ble spilt i Egilshöll.

Israel vant D-VM. På grunn av omstrukteringen av VM-formatet rykket sju av turneringens ni lag opp til VM 2. divisjon for 2001. De siste to lagene, Luxembourg og Tyrkia, ble opprinnelig igjen for å spille det som innledningsvist skulle hete «kvalifisering til 2. divisjon» (senere omdøpt til «3. divisjon»). Siden det ikke var et tredje lag for dem å spille imot valgte de ikke å delta i VM-systemet året etter for så å slutte seg til VM 2. divisjon i 2002 i stedet.

## Arena

## Kvalifisering

## Gruppespill
Alle klokkeslett er gitt i lokal tid UTC±0.

### Gruppe A

----

----

### Gruppe B

----

----

### Gruppe C

----

----

## Finalerunde
Alle klokkeslett er gitt i lokal tid UTC±0.

### Plasseringsrunde (7.–9. plass)

----

----

### Plasseringsrunde (4.–6. plass)

----

----

### Finale (1.–3. plass)

----

----

## Sluttplassering

Turneringens Sluttplassering ifølge IIHF:

## Statistikk
### Toppscorere

Kilder: IIHF.com

;Hat-tricks
*  
*  
*  
*  
*  **(2)** 
*  

### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com
;Målvakter med shutouts («holdt nullen»)
*  
*  

## Se også
*VM i ishockey for menn 2000
**A-VM i ishockey for menn 2000
**B-VM i ishockey for menn 2000
**C-VM i ishockey for menn 2000

## Referanser


## Litteratur
* 
* 

## Eksterne lenker
* 
**  IIHF Archive.
* 
* 
*
VM i friidrett innendørs 1987 – 200 meter menn

**200 meter for menn** ved **[[VM i friidrett innendørs 1985]]** ble avholdt i  i Indianapolis i USA 6. og 8. mars 1987. 

## Resultater
### Forsøksheat
De to første i hvert heat (Q) og de seks raskeste ellers (q) kvalifiserte seg til semifinalene.

### Semifinaler
De to første i hver semifinale (Q) kvalifiserte seg direkte til finalen.

### Finale
Resultatene var som følger:

## Referanser
The Italian Job (videospill, 2001)

***The Italian Job*** er et racerspill til PlayStation og Windows som kom ut i 2001. Spillet er basert på filmen *[[Den ville biljakten]]* fra 1969.

## Referanser


## Eksterne lenker
*
The Italian Job (videospill, 2003)

***The Italian Job*** er et videospill til PlayStation 2, Xbox og GameCube fra 2003. Spillet er basert på filmen *[[The Italian Job (2003)|The Italian Job]]* fra 2003. Det ble utviklet av Climax Brighton.

## Referanser


## Eksterne lenker
*
Frankrike under VM i friidrett innendørs 1987

**[[Frankrike]]** deltok i VM i friidrett innendørs 1987 fra 6. til 8. mars 1987 i Indianapolis, Indiana i USA.

## Medaljevinnere (ufullstendig)

## Referanser


## Eksterne lenker
*GBR Athletics
*Athletics Australia
Mickey Mania

***Mickey Mania*** er et plattformspill til SNES, Mega Drive, Sega CD og PlayStation som kom ut i 1994. Det ble utviklet av Traveller's Tales.

## Referanser


## Eksterne lenker
*
Eurocom

**Eurocom** var en britisk videospillutvikler. Selskapet ble grunnlagt i 1988. I 2012 ble selskapet lagt ned. Det hadde hovedkontor i Derby.

## Referanser


## Eksterne lenker

*
Bionicle (videospill)

***Bionicle*** er et 3D-plattformspill fra 2003 til GameCube, PlayStation 2, Xbox, Windows og Mac OS. Det kom også ut en versjon til Game Boy Advance. Det ble utviklet av Argonaut Games. GBA-versjonen ble utviklet av Möbius Entertainment.

## Referanser


## Eksterne lenker
*
Black Rock Studio

**Black Rock Studio** var en britisk videospillutvikler med hovedkontor i Brighton. Det ble grunnlagt i 1998 som **Pixel Planet**, men ble omdøpt til **Climax Brighton** i 1999 da det ble kjøpt opp av Climax Studios. I 2007 byttet det navn til Black Rock Studio.

Det ble lagt ned i 2011.

## Referanser
Climax Studios

**Climax Studios** er en britisk videospillutvikler som ble grunnlagt i 1988. Det har blant annet utviklet *[[Sudeki]]*, *[[Silent Hill: Origins]]*, *[[Silent Hill: Shattered Memories]]* og *[[Crackdown 3]]*.

Keywords Studios kjøpte opp selskapet i 2021.

## Referanser


## Eksterne lenker

*
Sudeki

***Sudeki*** er et action-rollespill fra 2004 til Windows og Xbox som ble utviklet av Climax Studios.

## Handling
Historien foregår på tre steder; Den lyse verdenen Haskilia, den mørke verdenen Akloria og en mellomliggende slette kalt Skyggernes rike. I spillets bakgrunnshistorie styrte guddommen Tetsu hele verdenen, men i sin ensomhet skapte han en tvilling fra sitt eget vesen. Denne splittelsen delte også Sudeki inn i to verdener, og Tetsus tvilling tok navnet Haigou. Tetsu valgte fire helter – Kariston, Olivitess, Mo og Lebius – som forviste Haigou fra virkeligheten. Tusen år senere, i spillets nåtid, blir Haskilia angrepet av aklorianerne - som er forent under det lyse imperiet ledet av dronning Lusica. Men Lusicas fortid var i stor grad preget av morens svekkende sykdom. Hovedstaden i riket deres heter Illumina.

Hovedpersonen er Karistons etterkommer Tal, en soldat i Illumina Castle-vakten som er fremmedgjort fra sin far, general Arlo, og fokusert på hevn mot de angripende aklorianerne. Den kvinnelige hovedpersonen er Ailish, etterkommer av Olivitess, datter av Lusica - som er en av de dyktigste magikerne i Haskilia. Elco er en transentiansk vitenskapsmann og etterkommer av Lebius, en venn av både Tal og Ailish. Han mistet den ene armen i en ulykke og fikk tildelt et urverk av Lusica, noe som satte ham i gjeld til henne.

Tal sendes ut fra Illumina for å beseire en gruppe aklorianere. Men han blir kontaktet og advart om fremtidige fare. Tal sendes deretter for å hente Ailish fra en annen landsby, og sendes sammen med Elco for å gjenvinne en stor krystall fra Shadani Mo som kan drive et skjold til å forsvare seg. De hjelper til med å rense et tempel om har blitt angrepet av muterte edderkopper. De får tak i tempelets krystall, men blir transportert til Skyggernes rike. Gruppen stikker av ved hjelp av en gammel portal og returnerer krystallen til Illumina, før de sendes til Elcos hjem Transentia i håp om å tak i en andre krystall. De gjenvinner den, og Elcos mentor professor Hayton oppdager en annen krystall i Akloria. Deres endelige formål blir å ødelegge Haigou, slik at hele Sudeki endelig kan gjenforenes.

## Referanser


## Eksterne lenker
*
Argonaut Games

**Argonaut Games** var en britisk videospillutvikler. Det ble grunnlagt i 1982, og var blant annet med på å utvikle *[[Starwing]]* til SNES.

Det ble lagt ned i 2004.

## Referanser
Rockstar Leeds

**Rockstar Leeds** er en britisk videospillutvikler med hovedkontor i Leeds. Selskapet ble grunnlagt i 1997 som **Möbius Entertainment**, men ble kjøpt opp av Rockstar i 2004.

## Referanser
Buzz! Junior: Jungle Party

***Buzz! Junior: Jungle Party*** er et selskapsspill utviklet av Magenta Software. Det er det første spillet i *Buzz! Junior*-serien, som er en underserie til *[[Buzz!]]*-serien. Det kom ut først til PlayStation 2 i 2006, mens en PlayStation 3-versjon kom ut i 2008 utviklet av Cohort Studios, og PlayStation Portable-versjon i 2010.

I 2007 vant spillet British Academy Children's Awards.

## Spillet
Spillet består av 40 ulike minispill (25 i den nordamerikanske utgaven, fem i PlayStation 3-utgaven) med minimale ferdighetskrav, hvilket skal gjøre dem lette for barn og de ikke kjente med spill å engasjere seg i dem. Opptil fire spillere kan delta samtidig, og det konkurreres i samtlige minispill. Målet er å få flest poeng i hvert minispill, og vinneren er spilleren som har flest poeng iløpet av hele spillet. Blant minispillene er det fallskjermhopping, fargespill, ballongskyting, stjeling av strutseegg.

## Mottagelse

*Buzz! Junior: Jungle Party* fikk blandede anmeldelser, med 70% på Metacritic. IGN bemerket at det var mye gjenbruk med små modifikasjoner å se i spillet, men mente også at den økte variasjonen dette førte til antagelig ville appellere bedre til et større publikum. VideoGamer skrev at til tross for at spillet virket ganske enkelt, så har det nok minispill til å holde interessen en stund. Luke Van Leuveren fra *[[PALGN]]* mente at enspillermodusen ikke var spesielt dyp eller appellerende, men at heller flerspillermodusen var mer underholdende.

Kontrollene ble godt mottatt av både *[[The Sydney Morning Herald]]* og *[[GameZone]]*, som mente at de var designet å være lette å bruke for alle. IGN og *The Sydney Morning Herald* fant derimot lite dybde i minispillene.

I november 2007 vant spillet British Academy Children's Awards i videospillkategorien.

## Referanser


## Eksterne lenker
*
Starwing

***Starwing*** (***Star Fox*** i Nord-Amerika og Japan) er et SNES-spill utviklet av Nintendo og Argonaut Games som kom ut i 1993. Det er det første spillet i *[[Star Fox]]*-serien, og følger Fox McCloud og resten av teamet hans mens de forsvarer hjemplaneten sin Corneria fra Andross' invasjon.

*Starwing* var det andre 3D-spillet gitt ut av Nintendo, etter *[[X (1992)|X]]* til *[[Game Boy]]*, og det første spillet de ga ut som brukte polygonal grafikk, hvilket ble gjort mulig gjennom Super FX-chippen.

Spillet solgte over fire millioner eksemplarer. En oppfølger, *[[Star Fox 2]]*, var planlagt, men kom aldri ut til SNES. Spillet ble likevel sluppet ut i 2017 på Super NES Classic Edition. Det faktisk neste spillet i serien ble dermed *[[Star Fox 64]]* til Nintendo 64 i 1997.

## Referanser


## Eksterne lenker

*
Star Fox 2

***Star Fox 2*** er et videospill utviklet av Nintendo og Argonaut Games. Det var opprinnelig ment å være oppfølgeren til *[[Starwing]]* og gitt ut til SNES, men ble ikke gitt ut offisielt før det kom ut i 2017 til Super NES Classic Edition. I 2019 ble det gitt ut til Nintendo Switch gjennom Nintendo Switch Online.

## Referanser


## Eksterne lenker
*
Søramerikacupen i alpint 2019

**Søramerikacupen i alpint 2019** ble arrangert fra august til oktober 2019.

Søramerikacupen i alpint er en av kontinentalcupene i alpint, som er nivået under verdenscupen i alpint. 

## Sammenlagtresultater

### Totalt

### Utfor

### Super-G

### Storslalåm

### Slalåm

### Kombinasjon

## Kilder
* Resultater menn, FIS
* Resultater kvinner, FIS
X (1992)

***X*** er et førstepersonsskytespill til Game Boy som kom ut i 1992. Det ble utviklet av Nintendo og Argonaut Games. Spillet var et av Nintendos første 3D-spill.

Spillet kom bare ut i Japan. Det var planlagt å komme ut i Nord-Amerika med tittelen *Lunar Chase*, men det ble ikke noe av.

## Referanser


## Eksterne lenker

*
Cohort Studios

**Cohort Studios** var en britisk videospillutvikler. Selskapet ble grunnlagt i 2006 og la ned i 2011.

## Referanser
Buzz!: The Mega Quiz

***Buzz!: The Mega Quiz*** er et quiz-videospill fra 2007 utviklet av Relentless Software til PlayStation 2. Det er et spill i *[[Buzz!]]*-serien. Det har over 5000 spørsmål som kan stilles til spillerene.

## Referanser


## Eksterne lenker
*
Relentless Software

**Relentless Software** var en britisk videospillutvikler. Selskapet ble grunnlagt i 2003 og hadde hovedkontor i Brighton. Det ble lagt ned i 2016. Det var kjent for å ha utviklet spill i *[[Buzz!]]*-serien.

## Referanser
Disney Sing It

***Disney Sing It*** er et karaokevideospill som kom ut i 2008. Det kom ut til PlayStation 2, PlayStation 3, Wii, Xbox 360 og Windows. Det ble utviklet av Zoë Mode.

## Referanser


## Eksterne lenker
*
Peter Loy Chong

**Peter Loy Chong** (født den 30. januar 1961 i Namata i provinsen Tailevu på Fiji) er katolsk erkebiskop av erkebispedømmet Suva på Fijiøyene i Oceania.
## Liv og virke
### Bakgrunn
Peter Loy Chong stammer fra landsbyen Namata i området rundt den katolske misjonsstasjonen Natovi på Fijiøyene, og der gikk han på grunnskolen.
### Prest
Den 11. januar 1992 ble han presteviet. 
### Erkebiskop av Suva
Pave Benedikt XVI utnevnte ham den 19. desember 2012 til erkebiskop av Suva. Han ble bispeviet den 8. juni 2013 av sin forgjenger Petero Mataca. Medkonsekrerende var biskopen av  Tonga, Soane Patita Paini Mafi, og erkebiskopen av Wellington, John Atcherley Dew.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Kardinal William Henry O'Connell (1859-1944) *1901
* Erkebiskop Richard James Cushing (1895-1970) *1939
* Erkebiskop George Hamilton Pearce, S.M. (1921-2015) *1956
* Erkebiskop Petero Mataca (1933-2014) *1974
* Erkebiskop *Peter Loy Chong* (1961-) *2013 

## Referanser
Gamlebyen i Český Krumlov

**Gamlebyen i Český Krumlov** er ifølge UNESCO et fremragende eksempel på en europeisk middelalderby. Byens arkitektur er intakt etter å ha gjennomgått en fredelig utvikling gjennom flere århundrer. Byen var i middelalderen sentrum for et føydalt styresett og eiet av flere adelsslekter. Senere gjennomgikk den endringer i renessansen og barokken. Gateløpene fra middelalderen er intakt og det samme er flere historiske bygninger. Bygningenes karakteristiske fasader med dekorasjoner fra renessansen og barokken er i behold, det samme er hvelvede gjennomganger og originale bygningsplaner og interiører.

Slottet fremviser elementer fra gotikken, sengotikken, renessansen og barokken. Det dominerende bygningselementet er den gotiske borgen (*Hrádek*) med sitt runde tårn. Borgen ble i barokken omgjort til bolig og utvidet med en hage, en sommerpaviljong, en rideskole og i 1766 et barokkteater. Bydelen Latrán i øst inneholder sammen med gamlebyen en vel bevart samling av borgerhus, hvorav de eldste er i høygotisk stil. De karakteriseres ved sine fasaser, planløsninger og dekorative detaljer, blant annet med utskårede tretak i renessansestil. Byen Český Krumlov har i tidens løp gjennomgått flere ulike kirkestyrer. Flere av disse vises i dag ved St. Vituskirken fra 1400-tallet og en rekke forskjellige klostre av ulike konfesjoner og omreisende tiggerordener.
Fil:Ceskykrumlov radnice.JPG|Rådhuset (1580).
Fil:KrumlovKostel.jpg|St. Veit-kirken er fra 1300-tallet.
Fil:Mantelbrücke - Gesamt 1.jpg|Slottsbroen fra 1777 er i flere etasjer over et juv i festningen.


## Referanser